রাজ্য সরকারের নয়া উদ্যোগ ‘দুয়ারে হাসপাতাল’, কী কী সুবিধা থাকছে?

কলকাতা: পাড়ায় পাড়ায় সমাধানের পর এবার রাজ্য সরকারের নতুন উদ্যোগ দুয়ারে হাসপাতাল। প্রত্যন্ত এলাকার মানুষদের কষ্ট করে আসতে হবে না শহরের হাসপাতালে। মানুষের দুয়ারেই পৌছাতে চলেছে এধরনের হাসপাতাল। অত্যাধুনিক গাড়িতে থাকবে চিকিৎসক, মেডিকেল টেকনোলজিষ্ট,নার্স, সহ ৭ /৮ টি আসন বিশিষ্ট মোবাইল হাসপাতাল (Mobile Hospital)।এতেই পাওয়া যাবে অনলাইন প্রেসক্রিপশন,ইসিজি,রক্ত সংগ্রহ ও পরীক্ষার ব্যবস্থা। কিছু হাসপাতালে থাকবে এক্সরে,ইসিজির ব্যবস্থা। সূত্রের খবর রাজ্যের স্বাস্থ্য দফতর ২১০ টি এই ধরনের গাড়ি কেনার সিদ্ধান্ত নিয়েছে। ব্লক হাসপাতালে থাকবে মোবাইল মেডিকেল ইউনিট গুলি। এই প্রকল্পে প্রত্যন্ত অঞ্চলে স্বাস্থ্য পরিষেবার পাশাপাশি হবে কর্মসংস্থান।

রাজ্যের স্বাস্থ্য পরিষেবায় নতুন দিগন্ত খুলতে চলেছে মমতা বন্দ্যোপাধ্যায়ের (Mamata Banerjee) সরকার। এবার মানুষের দুয়ারেই পৌঁছে যাবে হাসপাতাল। মমতা বন্দ্যোপাধ্যায়ের উদ্যোগে চালু হচ্ছে ২১০টি ভ্রাম্যমাণ মিনি হাইটেক হাসপাতাল। অত্যাধুনিক যন্ত্রপাতি-সহ বিশেষ ভ্রাম্যমাণ হাসপাতাল চালু করছে রাজ্য সরকার। স্বাস্থ্য পরিবহণ শাখার নিজস্ব ডিজাইনে তৈরি এই ফাইভ-জি সুবিধাযুক্ত ‘মোবাইল মেডিক্যাল ইউনিট’-কে স্বাস্থ্যকর্তারা মিনি হাইটেক হাসপাতাল বলেই আখ্যা দিচ্ছেন। অগ্রাধিকার পাচ্ছে জঙ্গলমহল ও চা-বাগানের মতো তুলনামূলকভাবে পিছিয়ে পড়া এলাকা। স্বাস্থ্যদফতর সূত্রে খবর, মোট ২১০টি মোবাইল হাসপাতাল কেনার সিদ্ধান্ত হয়েছে, যার মধ্যে প্রায় ৩০টিতে এক্স-রে ও ইউএসজি সুবিধা থাকবে। প্রতিটি গাড়ির সঙ্গে যুক্ত থাকছে ভেহিকেল লোকেশন ট্র্যাকিং ডিভাইস, ফলে সম্পূর্ণ নিয়ন্ত্রণ থাকবে স্বাস্থ্যভবনের কাছে। এই হাসপাতাল প্রত্যন্ত গ্রামে গিয়ে বাড়ি বাড়ি পৌঁছবে।

দেখুন ভিডিও